Diari Oficial de la Generalitat Valenciana


Sumari del DOGV 3889, del 30-11-2000 (2000/9418)

Informació pública de l'expedient de modificació puntual del art. 67 (equipaments) de les ordenances de les normes subsidiàries del planejament municipal.
----------------------------------------------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9418


Organisme emissor
:   Ajuntament de Borriol

Tipus de document
:   Anunci

Informació pública de l'expedient de modificació puntual del art. 67 (equipaments) de les ordenances de les normes subsidiàries del planejament municipal. [2000/X9418]
  
El senyor Adelino Santamaria Blasco, alcalde-president de l'Ajuntament de Borriol, fa saber:
  
Que el Ple de l'ajuntament, en la sessió del dia 31 d'octubre de 2000, ha acordat el següent:
  
Sotmetre l'expedient sobre aprovació de la modificació puntual del art. 67 (equipaments) de les ordenances de les normes subsidiàries del planejament de Borriol de l'ordenança de les normes subsidiàries del planejament municipal a informació pública, pel termini d'un mes, mitjançant inserció d'anuncis en el Diari Oficial de la Generalitat Valenciana, en un diari no oficial d'àmplia difusió a la localitat, en el Butlletí Oficial de la Província i al tauler d'anuncis de l'Ajuntament, per a la seua consulta pública pels afectats, i l'article esmentat queda redactat de la forma següent:
  
?Planejament vigent
  
Article 67. Equipaments
  
Es destinaran forçosament a l'ús dotacional que s'hi expressa, els terrenys grafiats com a reserves per a equipaments existents o futurs. Això no obstant, qualsevol solar podrà dedicar-se a aquest tipus d'equipaments. Si és públic, l'equipament que es propose, la composició i el volum seran lliures.
  
Si aquest fóra privat, haurà d'atenir-se a les ordenances que regeixen per als habitatges en general, més pròxims a aquest.
  
Destaca la zona d'equipament cultural d'interès arqueològic de la Moreria assenyalada en plànols com ZU - 1E. En la zona esmentada les actuacions seran dirigides per la Direcció General del Patrimoni Artístic, i els Serveis de Patrimoni Arqueològic, Etnològic i Històric.
  
Igualment dins d'un jardí del casc urbà hi ha ubicat el Mil·liari Romà; aquest jardí es declara d'interès arqueològic, i qualsevol modificació o reforma haurà de recaptar el vistiplau dels organismes anteriorment esmentats, igual que qualsevol actuació en la zona de la Moreria, amb la finalitat de protegir els béns d'interès cultural i arqueològic que s'hi inclou.
  
Pel que fa a equipaments de xarxa viària, en tot el casc urbà es podran promoure carrers particulars, sempre que el vial esmentat estiga aprovat per l'Ajuntament, i després de ser exposat a informació pública.
  
Dels equipaments anteriorment esmentats, es classifiquen com a sistema general: l'esportiu del camp de futbol i annexos amb una superfície de 38.300 m², i el sanitari que inclou les instal·lacions de la depuradora del casc urbà amb una superfície de 960 m². S'hi indica amb les sigles SG.
  
Planejament proposat
  
Article 67. Equipaments
  
Es destinaran forçosament a l'ús dotacional (cultural, assistencial, docent, esportiu, institucional, etc.), els terrenys grafiats com a reserves per a equipaments existents o futurs. Això no obstant, qualsevol solar podrà ser dedicat a aquest tipus d'equipaments. Si fóra públic, l'equipament que es propose, la composició i el volum seran lliures.
  
Si aquest és privat, haurà d'atenir-se a les ordenances que regeixen per als habitatges en general, més pròxims a aquest.
  
Destaca la zona d'equipament cultural d'interès arqueològic de la Moreria assenyalada en plànols com ZU - 1E. En la zona esmentada les actuacions seran dirigides per la Direcció General del Patrimoni Artístic, i els Serveis de Patrimoni Arqueològic, Etnològic i Històric.
  
Igualment, dins d'un jardí del casc urbà hi ha ubicat el Mil·liari Romà; el jardí esmentat es declara d'interès arqueològic, i qualsevol modificació o reforma haurà de recaptar el vistiplau dels organismes anteriorment esmentats, igual que qualsevol actuació a la zona de la Moreria, amb la finalitat de protegir els béns d'interès cultural i arqueològic que s'hi inclouen.
  
Pel que fa a equipaments de xarxa viària, en tot el casc urbà es podran promoure carrers particulars, sempre que el vial esmentat estiga aprovat per l'Ajuntament, i després de ser exposat a informació pública.
  
Dels equipaments anteriorment esmentat, es classifiquen com a sistema general: l'esportiu del camp de futbol i annexos amb una superfície de 38.300 m², i el sanitari que inclou les instal·lacions de la depuradora del casc urbà amb una superfície de 960 m². S'indica amb les sigles SG?.